**Majstri relykrosu na SLOVAKIA RINGU**

**Orechová Potôň, 7. október 2024 - Okruh SLOVAKIA RING čaká v jeho jubilejnej   
15. sezóne ešte jedno významné medzinárodné podujatie: 18.-20. októbra prichádza napínavý OMV MaxxMotion FIA CEZ Rallycross 2024.**

Stredoeurópska trofej FIA v relykrose je našou obľúbenou stálicou od roku 2015. Prináša kombináciu rely a okruhového športu, pričom pretekári bojujú bok po boku medzi sebou a nie len s časomerom. Po štarte na tradičnej cieľovej rovinke sa rýchlo presunú na špeciálny nespevnený - šotolinový povrch. Ten tvorí 35 % z celkovo 1400-metrového okruhu.   
Súčasťou šotolinového úseku je aj povestné “žolíkové” Joker kolo, ktoré trať predĺži o ďalších 25 metrov.

Každý pretekár musí počas rozjázd absolvovať jedného “žolíka” - kedy tak spraví, záleží   
od kvality jeho štartu a pozície ostatných áut v pretekoch. Žolík tak často dokáže urobiť   
z víťazov porazených, ale aj naopak.

Víkend sa začína voľným tréningom, po ktorom štartujú rozjazdy, resp. rozstrely o postup   
do semifinále a finále. Rozjazdy sú tri a trvajú štyri kolá, semifinále a finále trvá šesť kôl. Štartuje sa v troch radoch po dve autá (max. 6 áut). Počas krátkych kôl si pretekári v zápale o prvenstvo skutočne nič nedarujú.

Okrem zónových majstrovstiev tu odštartujú pretekári aj v rámci národných šampionátov Slovenska, Česka a Maďarska, ale aj českí historici (ČTHV) a Rallycross Cup. Uvidíme množstvo typov áut aj tried, od SuperCars, triedy STC rôznych objemových kategórií,   
ale aj S1600.

Divákom budú k dispozícii tribúny A, B a paddock. Vstupenky sú v predaji online a na mieste v hlavnej pokladni okruhu. Ďalšie informácie nájdete na [www.slovakiaring.sk](http://www.slovakiaring.sk).

**Harmonogram:**

**Piatok, 18.10.2024**

Rallycross Cup

09:00 | Voľný tréning  
10:00 | 1. rozjazdy  
12:00 | 2. rozjazdy  
13:30 | 3. rozjazdy  
15:30 | Semifinálové a finálové jazdy

**Sobota 19.10.2024**

CEZ, SVK, HUN & CZE kategórie

08:00 – 09:30 | Voľný tréning  
11:00 – 17:30 | Rozjazdy

**Nedeľa, 20.10.2024**

CEZ, SVK, HUN & CZE kategórie

08:00 - 16:00 | Semifinálové a finálové jazdy  
17:30 | Slávnostné odovzdávanie cien

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU SLOVAKIA RING JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |